
REPUBLICA  MOLDOVA

CONSILIUL  RAIONAL  SÎNGEREI

PREȘEDINTELE  RAIONULUI                            

	Secretara Consiliului raional


PROIECT DE DECIZIE nr. ____
din „___” ____________ 2026         

Cu privire la conferirea Titlului Onorific  
„Cetățean de Onoare” al raionului Sîngerei 
Având în vedere: Nota de fundamentare cu privire la conferirea Titlului onorific „Cetățean de Onoare” al raionului;
În conformitate cu art. 43 alin. (2), art. 46 alin. (1) al Legii nr. 436/2006 privind administrația publică locală, art 20, 21, 23 alin. (2) lit. (g) al Legii cu privire la actele normative nr. 100/2017, Regulamentul privind conferirea Titlului onorific „Cetățean de Onoare” al raionului Sîngerei, aprobat prin decizia Consiliului raional nr. 8/17 din 18.11.2010 cu modificările ulterioare, Demersul consilierilor raionali din 29.10.2026,
Consiliul raional,
D E C I D E:
1. Se conferă Titlul onorific „Cetățean de Onoare” al raionului, dnei Aliona PISARENCO - Medic chirurg pediatru în cadrul IMSP ”Institutul Mamei și Copilului” or. Chișinău, originară din raionul Sîngerei.
2. Președintele raionului dl Cristian CAINARIAN va înmâna brevetul “Cetățean de Onoare al  raionului Sîngerei” în cadrul unei festivități solemne.
3. Responsabilă de executarea prezentei decizii se desemnează Secție Administrație Publică din cadrul Aparatului Președintelui raionului. 
4. Monitorizarea realizării deciziei în cauză, se pune în sarcina Comisiei consultative pentru Învăţământ, cultură, sport, tineret, ocrotirea sănătăţii, problemele sociale, turism şi culte. (dna Alina TABARCEA).
5. Prezenta decizie poate fi contestată la Judecătoria Bălți (sediul central str. Hotinului nr. 43) în termen de 30 zile de la data publicării, potrivit prevederilor Codul Administrativ al RM nr.116/2018.
PREȘEDINTE 
Cristian CAINARIAN
______________________
	
CONTRASEMNAT/ÎNTOCMIT
Secretară a Consiliului raional
Mihaela LUCA
________________

INIȚIAT:
Consilierii raionali

Oxana BONTEA  __________

Alina TABARCEA __________
     

	
COORDONAT
Şefă Secție Juridică și Resurse Umane 
Oxana  TABARCEA

______________

Nr. _____________
din „____” ______________ 2026

	   Secretară 
   a Consiliului raional	
    Mihaela LUCA

	  De acord şi dispun elaborarea  
                                        proiectului de decizie
                                         PREŞEDINTE
                                        Cristian CAINARIAN





NOTĂ DE FUNDAMENTARE
Cu privire la conferirea Titlului Onorific  
„Cetățean de Onoare” al  raionului Sîngerei 
	1.  Denumirea sau numele autorului şi, după caz, a/al participanţilor la elaborarea proiectului actului normativ

	   Proiectul de decizie Cu privire la conferirea Titlului Onorific  „Cetățean de Onoare al raionului Sîngerei” este inițiat grupul de consilieri raionali: dna Oxana BONTEA și dna Alina TABARCEA și elaborat de către dna Mihaela Luca - Secretara Consiliului raional Sîngerei.

	2.   Condiţiile ce au impus elaborarea proiectului actului normativ

	Necesitatea elaborării şi adoptării proiectului de decizie intervine în scopul valorificării numelui unor personalităţi marcante băștinașe ale raionului Sîngerei, pentru merite deosebite, munca  ireproșabilă și contribuția semnificativă întru tratarea celor mai complexe cazuri patologice și malformații neonatale  la nou-născuți. 
Dna Aliona PISARENCO s-a născut la data de 02.10.1977, în  raionul Sîngerei, în timp devenind studentă la Facultatea de Medicină Generală, Universitatea de Stat de Medicină și Farmacie „Nicolae Testemițanu" din orașul Chișinău, Republica Moldova (1996-2002). 
    După absolvirea Universității de Stat de Medicină și Farmacie „Nicolae Testemițanu" din orașul  Chișinău, dna Aliona PISARENCO face rezidentura (an.2002-2006) în chirurgie pediatrică, concomitent activând și ca asistentă medicală în secția de  reanimare a nou-născuților. În perioada anilor 2007-2010, dna Aliona PISARENCO obține studii doctorale în chirurgie,ortopedie și traumatologie pediatrică. În acest context, din anul 2009 și până în prezent, potrivit profilului profesional publicat, dnei este șefă a secției de chirurgie pentru nou-născuți din cadrul Institutului Mamei și Copilului din or. Chișinău. Concomitent cu activitatea ce o desfășoară în cadrul IMSP Institutul Mamei și Copilului, începând cu anul 2021, dna Aliona PISARENCO își realizează activitatea  ca  medic chirurg pediatru și în cadrul Spitalului Internațional Medpark din Chișinău.
   Reieșind din cele sus menționate, considerăm benefic și solicităm aprobarea proiectului de decizie privind conferirea Titlului Onorific „Cetățean de Onoare al raionului Sîngerei” dnei Aliona PISARENCO  originară din raionul Sîngerei.

	3. Obiectivele urmărite și soluțiile propuse

	· Promovarea, recunoașterea și aprecierea meritelor  personalităților de o valoare profesională și morală excepțională în domeniul medicinii autohtone, în special în raionul Sîngerei; 
· Evidențierea activității profesionale și a realizărilor remarcabile în domeniul său de activitate;
· Promovarea valorilor morale,culturale și sociale în comunitate;
· Exprimarea recunoștinței comunității față de persoanele care au adus beneficii localității.


	4.  Analiza impactului de reglementare

	   Proiectul de decizie nu înregistrează careva impacturi și este întemeiat în conformitate cu prevederile 43 alin. (2), art. 46 alin. (1) al Legii nr. 436/2006 privind administrația publică locală, art 20, 21, 23 alin. (2) lit. (g) al Legii cu privire la actele normative nr. 100/2017, Regulamentul privind conferirea Titlului onorific „Cetățean de Onoare” al raionului Sîngerei, aprobat prin decizia Consiliului raional nr. 8/17 din 18.11.2010 cu modificările ulterioare, Demersul consilierilor raionali din 29.10.2026.

	5.   Compatibilitatea proiectului actului normative cu legislația UE

	   Nu este aplicabil

	6.   Avizarea și consultarea publică a proiectului actului normativ

	   Necesită avizul comisiilor consultative de specialitate ale Consiliului raional Sîngerei. Va fi publicat, pe pagina oficială web a Consiliului raional. 

	7.   Concluziile expertizelor 

	   Nu este aplicabil

	8.   Modul de încorporare a actului în cadrul normativ existent 

	   Prezentul proiect nu necesită modificarea sau elaborarea unor acte normative noi.

	9.   Măsurile necesare pentru implementarea prevederilor proiectului actului normativ 

	   Nu este aplicabil


	

INIȚIAT:
Consilierii raionali

Oxana BONTEA  __________

Alina TABARCEA __________

	

CONTRASEMNAT/ÎNTOCMIT
Secretară a Consiliului raional
Mihaela LUCA
________________

